১৯৮৮ বাংলাদেশ ঘূর্ণিঝড়
ভয়ঙ্কর ঘূর্ণিঝড়ের ফলে বাংলাদেশ এবং পশ্চিমবঙ্গের উপকূলবর্তী এলাকায় ব্যপক ক্ষয়ক্ষতি হয়। ঘূর্ণিঝড়ের কারণে সর্বমোট ৬,২৪০ জনের মৃত্যু ঘটে, এরমধ্যে বাংলাদেশের ৫,৭০৮ জন এবং পশ্চিমবঙ্গের ৫৩৮ জন। অধিকাংশ মৃত্যু ঘটে প্রচণ্ড ঝড়ের কারণে, বাড়ি ভেঙ্গে পড়ে এবং আক্রান্ত অঞ্চলের বিদ্যুতের খুঁটি ভেঙ্গে তড়িতাহত হয়ে। উপকূলবর্তী এলাকায় প্রচণ্ড ঘূর্ণিঝড়ে প্রচুর অবকাঠামোগত ক্ষয়ক্ষতি হয় এবং বাংলাদেশের প্রায় ৭০% ফসল নষ্ট হয়ে যায়, যার পরিমাণ প্রায় ২২০,০০০ টন। সারা বাংলাদেশ বিদ্যুৎ বিচ্ছিন্ন হয়ে টেলিযোগাযোগ বিঘ্নিত হয়, বাংলাদেশের রাজধানী ঢাকায় ধ্বংসাবশেষের ফলে রাস্তা বন্ধ হয়ে যায় এবং বিদ্যুতের অভাবে পানির সংকট সৃষ্টি হয়েছিল।
১৯৮৮ নেপাল ভূমিকম্প
১৯৮৮ নেপাল ভূমিকম্প ভারত সীমান্তের কাছে নেপালে সংগঠিত হয় এবং বিহারের উত্তরাঞ্চলে অধিক প্রভাব ফেলে। ৬.৯ মাত্রার এই ভূমিকম্প ২১ আগস্ট এই অঞ্চলকে কাঁপিয়ে তুলে, এবং এর ফলে কমপক্ষে ৭০৯ জন লোক প্রাণ হারায় এবং হাজারেরও অধিক লোক আহত হয়। ১০ সেকেন্ড এবং ১৫ সেকেন্ড করে এই ভূমিকম্প দুই বার সংগঠিত হয়, যার ফলে বিহারের রাজ ভবন এবং পাটনার পুরাতন সচিবালয় ভবন সহ ৫০,০০০ ভবনে ফাটল দেখা দেয়।